[{"text_idx": "#000002", "text": "UudisedKultuurAKEesti uudisedSportVa\u0308rsked raadiouudisedVa\u0308lisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv"}, {"text_idx": "#000003", "text": "Raul Rebane: rahva pahandamiseks ja o\u0303petamiseks on 360 pa\u0308eva aastas"}, {"text_idx": "#000004", "text": "Rahvuslike suursu\u0308ndmustega seotud etendustele ja\u0308rgnenud no\u0308rdimustormi ei ole enamikel juhtumitel po\u0303hjustanud kunstiline, vaid kommunikatsioonistrateegiline viga, leiab Raul Rebane Vikerraadio pa\u0308evakommentaaris."}, {"text_idx": "#000005", "text": "Eestis on u\u0308sna va\u0308he su\u0308ndmusi, mis automaatselt tagavad suure resonantsi ehk massiivsed ja\u0308relkommentaarid. Presidendi ko\u0303ned a\u0308ratavad suurt huvi, tal on neid suuri lausa neli: 24. veebruaril, 23. juunil, vana-aastao\u0303htul ja viimasel ajal ka 20. augustil. Palju arutatakse vana-aastao\u0303htu teleprogrammi ja 24. veebruari etendust. Ulatuslik tagasiside on tagatud ka kaitsepolitsei aastaraamatu esitlusele 12. aprillil."}, {"text_idx": "#000006", "text": "U\u0308llatavalt ei ole Eesti peaministrid 26 aasta jooksul suutnud sisse viia regulaarset ja oodatud ko\u0303nepa\u0308eva, na\u0308iteks \u201eAruannet riigile\u201c."}, {"text_idx": "#000007", "text": "Vana-aastao\u0303htu, vo\u0303idupu\u0308ha ja 24. veebruar kuuluvad niinimetatud rahvuslike megasu\u0308ndmuste kategooriasse. Siinkohal ra\u0308a\u0308gingi meie ka\u0308itumisest neil erilistel pa\u0308evadel."}, {"text_idx": "#000008", "text": "Ko\u0303igepealt elementaarne to\u0303de \u2013 megapa\u0308evi ei sisusta su\u0308ndmused ja nende kajastus, vaid meie meeleolu. Ja see on eriline. Ko\u0303ik televisiooniprogrammide planeerijad Euroopa maades teavad, et jo\u0303ulude ja uue aasta ajal liiga palju riskida ei maksa, need kaks na\u0308dalat on nagu omaette aastaaeg. Pane 30 korda \u201eO\u0303htuso\u0308o\u0308k u\u0308hele\u201c ja saad vaatajad; Rootsis vo\u0303idavad Disney jo\u0303ulumultikad; Inglismaal la\u0308heb ta\u0308naseni kaubaks film \u201eWhite Christmas\u201c ja Venemaal ei kujuta keegi ette, et sel ajal saaks elada ilma filmita \u201eHu\u0308va leili\u201c. Seda vaadatakse veel Eestis ka."}, {"text_idx": "#000010", "text": "Ka rituaalide ta\u0308hendus kasvab tollel ajal plahvatuslikult, seda nii riigis, ku\u0308las kui ka kodus. Tuletame meelde lugu Eesti hu\u0308mniga la\u0308inud aastavahetusel ja reaktsiooni sellele. See oli rituaali muutmise hind."}, {"text_idx": "#000011", "text": "See ko\u0303ik on tingitud lihtsast inimlikult soovist tunda ennast ha\u0308sti (selleks need pa\u0308evad ju ongi), va\u0308ltida negatiivsust. Rituaalsus muide ongi kaitse negatiivse ees, inimesed ka\u0308ituvad va\u0308ga sarnaselt, pole aega ega soovi kakelda. Ko\u0303ige kindlamad meetodid halvast tujust hoidumiseks on muusika, huumor, ootamatus vo\u0303i vaimukus. Eriti just vana-aasta o\u0303htul no\u0303utakse huumorit, et olla heas tujus."}, {"text_idx": "#000012", "text": "Ainuke erand on siin president ja seda eriti 24.veebruaril. Ta on neil pa\u0308evil omamoodi ilmalik jutlustaja ja tal on lubatud murelikku juttu ra\u0308a\u0308kida. Me isegi ootame seda."}, {"text_idx": "#000013", "text": "Selle aasta 24. veebruar oli eriline, ikkagi Eesti 100. Su\u0308ndis absoluutne vaatajarekord \u2013 alates lipuheiskamisest ja paraadist kuni o\u0303htuse kavani va\u0308lja. Eesti isea\u0308rasus ongi, et iseseisvuspa\u0308ev on eelko\u0303ige telepa\u0308ev: 24. veebruaril ju garanteeritud eduga rahvapidu ta\u0308naval ei tee, sest vo\u0303ib olla +5 \u00b0C, aga ka -25 ja mida sa seal, habe ha\u0308rmas, ikka laulad. Kuna aga televisioon n-o\u0308 teeb pa\u0308eva ja sul on 350 000 vaatajat, siis just nimelt rahva tuju ma\u0308a\u0308rab etenduse sisu (mitte 1000 ku\u0308lalist, nemad on lihtsalt osa etendusest)."}, {"text_idx": "#000015", "text": "Ehk see jutt ka selgitab, miks nende inimeste hulk, kes u\u0308tlevad \u201eSee oli nu\u0308u\u0308d minu Eesti!\u201c ei ole alati soovitud suurusega. See puudutab paljusid megasu\u0308ndmuste etendusi, ka sel aastal. Viga ei ole enamikel juhtumitel olnud kunstiline, vaid kommunikatsioonistrateegiline."}, {"text_idx": "#000016", "text": "Ja siit soovitus ja\u0308rgmistele tegijate. O\u0303ppige tundma miljoni inimese muresid ja ro\u0303o\u0303me ning teadke, et megapa\u0308evadel on nad teistsugused, ka\u0308ituvad teistmoodi. Me tahame olla ja olemegi head so\u0303brad. Seega \u2013 a\u0308rge pahandage ja o\u0303petage neid, selleks on teil aastas olemas 360 muud pa\u0308eva."}, {"text_idx": "#000020", "text": "Leedu luure: Vene viisalihtsustus suurendab julgeolekuohtu"}, {"text_idx": "#000023", "text": "Toomas Sildam: lisaks presidendile pangem ta\u0308hele ka teisi ko\u0303nelejaid"}, {"text_idx": "#000025", "text": "Meelis Oidsalu NO99 kontsertlavastusest: suurt u\u0308ldistusjo\u0303udu vo\u0303i kunstilist iseva\u0308a\u0308rtust sel polnud"}, {"text_idx": "#000027", "text": "Kaarel Tarand: ku\u0308lmasurm ei kohuta"}, {"text_idx": "#000028", "text": "Hallar Meybaum: riigi \"abipakett\" tuli to\u0308o\u0308stusele halvimal ajal"}, {"text_idx": "#000029", "text": "Kristi Klaas: rohereformid on majanduse konkurentsivo\u0303ime u\u0308ks alustala"}, {"text_idx": "#000031", "text": "Madis Somelar: kas o\u0303petajad on po\u0303hjustanud puuduja\u0308a\u0308gi riigieelarves?"}, {"text_idx": "#000038", "text": "Paul Aron: loodetavasti saan ja\u0308rgmiseks hooajaks vormel-2 sarja"}, {"text_idx": "#000040", "text": "Na\u0308dala algus on va\u0308hese pilvisusega ja sajuta"}, {"text_idx": "#000045", "text": "Hooaja eel peatreeneri teenetest loobunud Keila oli avama\u0308ngus vo\u0303idukas"}, {"text_idx": "#000046", "text": "\"AK. Na\u0308dal\" uuris, kas kultuuriobjektide rahastusmudel vajab reformimist"}, {"text_idx": "#000047", "text": "\"AK. Na\u0308dal\" analu\u0308u\u0308sis riigieelarve koostamist"}, {"text_idx": "#000049", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]